SVOA วิ่ง 4% โบรกเชียร์ “ซื้อ” เป้า 4.20 บ. ชี้กำไรปีนี้ “ออลไทม์ไฮ” โต 65% แตะ 264 ลบ.
SVOA วิ่ง 4% โบรกแนะ “ซื้อ” เป้า 4.20 บ. ชี้กำไรปีนี้ “ออลไทม์ไฮ” โต 65% แตะ 264 ลบ. รับส่วนแบ่งกำไรเพิ่มขึ้นจากบริษัทร่วมและรายได้ที่เพิ่มขึ้นจากการขยายฐานลูกค้า
SVOA วิ่ง 4% โบรกแนะ “ซื้อ” เป้า 4.20 บ. ชี้กำไรปีนี้ “ออลไทม์ไฮ” 264 ลบ. โต 65% รับส่วนแบ่งกำไรเพิ่มขึ้นจากบริษัทร่วมและรายได้ที่เพิ่มขึ้นจากการขยายฐานลูกค้า
31 มี.ค. 2565

ผู้สื่อข่าวรายงานว่าวันนี้ (31 มี.ค. 2565) ราคาหุ้นบริษัท เอสวีโอเอ จำกัด (มหาชน) หรือ SVOA ณ เวลา 15:10 น. อยู่ที่ระดับ 3.42 บาท เพิ่มขึ้น 0.12 บาท หรือ 3.64% โดยทำจุดสูงสุดที่ 3.48 บาท และทำจุดต่ำสุดที่ 3.28 บาท ด้วยมูลค่าการซื้อขาย 214.88 ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์ (29 มี.ค.2565) ว่า บริษัทฯ ประกอบธุรกิจด้านการจัดหาผลิตภัณฑ์ระบบคอมพิวเตอร์และอุปกรณ์ IT ที่มีคุณภาพและราคาเหมาะสมตรงตามความต้องการ เพื่อเสนอให้แก่หน่วยงานราชการและองค์กรเอกชน โดยนำเสนอขายเป็นโครงการระบบเบ็ดเสร็จ พร้อมทั้งทำการติดตั้งและบริการหลังการขายตลอดระยะเวลาการใช้งานตามสัญญา ทั้งนี้ทางฝ่ายวิจัยคาดว่าจะได้รับโปรเจกต์ใหญ่จาก hardware replacement cycle/upgrade จากรัฐบาล รัฐวิสาหกิจ และธนาคาร
ทั้งนี้ประเมินกำไรปี 2565 ที่ 264 ล้านบาท เพิ่มขึ้น 65.40% ส่วนปี 2566 กำไรจะอยู่ที่ 315 ล้านบาท เพิ่มขึ้น 19% ทำออลไทม์ไฮ เติบโตมาจากทั้งกำไรของบริษัทฯ ที่เพิ่มขึ้น และส่วนแบ่งกำไรจากบริษัทร่วม IT CITY และ LEAST IT ที่เพิ่มขึ้น โดยคาดรายได้ของบริษัทฯ จะเติบโต 26% จากโอกาสที่งานใหญ่เพิ่มขึ้นในปีนี้ หลังการขยายฐานเข้าปรับงานในกลุ่มธุรกิจประกันภัยและโรงพยาบาล จากเดิมที่รับงานวางระบบให้กับกลุ่มธนาคารและสถาบันการเงิน ซึ่งจะเป็นตัวหนุนรายได้และส่วนแบ่งกำไรจากบริษัทร่วมขึ้นมาเป็น 122 ล้านบาท เพิ่มขึ้น 542% และ LEAST IT จะกลับมาทำกำไรในปีนี้ หลังจากขาดทุนจากปีที่แล้วเนื่องจากตั้งผลขาดทุนด้านเครดิตไว้สูง แนะนำ ซื้อ ราคาเป้าหมาย 4.20 บาท